Unemployment Rate in Waterloo-Cedar Falls, IA (MSA) (WATE919UR) Download Excel (data)
U.S. Bureau of Labor Statistics, Unemployment Rate in Waterloo-Cedar Falls, IA (MSA) [WATE919UR], retrieved from FRED, Federal Reserve Bank of St. Louis; https://fred.stlouisfed.org/series/WATE919UR, May 28, 2017. Reën wink ná hittegolf Kaap tref | Netwerk24
Deur Malherbe Nienaber 15 Januarie 2020 06:16
’n Man skuil Dinsdag teen die son onder ’n sambreel op Kampsbaai se strand in Kaapstad. Foto: Jaco Marais
Teen Vrydag is daar tot ’n 60%-kans op reën oor dele van die Wes-Kaap nadat ’n hittegolf met temperature van 40 °C en hoër die provinsie getref het.
Die hittegolf oor die Wes-Kaap en die sentrale binneland van die Namakwa-distrik in die Noord-Kaap sal na verwagting tot Donderdag duur.
Die Suid-Afrikaanse Weerdiens waarsku oor ’n uiters hoë brandgevaar Woensdag in Beaufort-Wes en die Khâi-Ma- en Hantam-munisipaliteit in die Noord-Kaap.
Uiters warm weerstoestande word ook in die Bergrivier-munisipaliteit, Klein-Karoo en Sentraal-Karoo in die Wes-Kaap en Khâi-Ma- en Hantam-munisipaliteit verwag.
Volgens die weerdiens het die kwik Dinsdag tot 40,8 °C in Oudtshoorn en 40,7 °C in Prins Albert gestyg.
Verder het die kwik in Stellenbosch tot 39,4 °C gestyg en 39,1 °C is in Worcester, 38,2 °C in Clanwilliam, 38,1 °C in Redelinghuys en 37,7 °C in die Paarl en Beaufort-Wes gemeet.
In die Noord-Kaap was die temperatuur in Calvinia 39,2 °C, terwyl 38,1 °C in Pofadder gemeet is.
Kapenaars het Dinsdag in die openbare swembad in Seepunt verligting gaan soek teen die hittegolf wat oor groot dele van die Wes-Kaap voorkom.Foto: Jaco Marais
Woensdag word ’n maksimum van 42 °C in Beaufort-Wes, 41 °C in Oudtshoorn en 40 °C in Redelinghuys verwag.
Vir Kaapstad word ’n maksimum van 32 °C en ’n suidoostewind van tot 30 km/h voorspel. Vir George word ’n maksimum van 30 °C voorspel en ’n suidooster van tot 20 km/h.
Die kwik kan ook styg tot 39 °C in die Paarl, Clanwilliam en Laingsburg en 38 °C in Worcester, Malmesbury en Ceres.
In die Noord-Kaap word ’n maksimum van 40 °C in Calvinia, 36 °C in Sutherland en 35 °C in Springbok verwag.
In die Oos-Kaap word ’n maksimum van 37 °C in Graaff-Reinet verwag en 36 °C in Cradock en Fort Beaufort.
Teen Donderdag kan die kwik tot 43 °C in Beaufort-Wes styg, tot 42 °C in Oudtshoorn en 39 °C in Worcester.
Vir Kaapstad word ’n maksimum van 32 °C en ’n suidewind van tot 40 km/h voorspel. Vir George word ’n maksimum van 30 °C voorspel en ’n suidoostewind van tot 30 km/h.
In die Paarl, Ceres, Clanwilliam en Redelinghuys word ’n maksimum van 38 °C verwag, sowel as 37 °C in Malmesbury en 35 °C in Vredendal.
In die Noord-Kaap word ’n maksimum van 39 °C in Calvinia, 36 °C in Sutherland en 34 °C in Springbok verwag.
In die Oos-Kaap word ’n maksimum van 39 °C in Graaff-Reinet en Cradock verwag, met 38 °C in Komani (Queenstown) en 37 °C in Fort Beaufort.
Teen Vrydag word koeler, bewolkte weer oor die grootste deel van die Wes-Kaap verwag, met ’n 30%- tot 60%-kans op reën in die Suidwes- en Suid-Kaap.
In George, Mosselbaai, Riversdal en Kaap Agulhas is daar ’n 60%-kans op reën.
In Kaapstad, die Paarl, Hermanus, Grabouw, Worcester en Oudtshoorn is daar ’n 30%-kans op reën, sowel as ’n 30%-kans op buie in Plettenbergbaai.
Gedeeltelik bewolkte weer en ’n 30%-kans op reën word ook oor groot dele van die Oos-Kaap verwag.
Saterdag is daar ’n 60%-kans op reënbuie in George, Mosselbaai en Riversdal, sowel as ’n 30%-kans op buie in Worcester, Hermanus, Grabouw, Kaap Agulhas, Oudtshoorn en Plettenbergbaai.
In die Oos-Kaap word ’n 30%- tot 60%-kans op reënbuie ook oor die grootste deel van die provinsie verwag.
Meer oor: Wes-Kaap | Hittegolf | Reën | Weersvoorspelling
Binnelanders kan reënjasse uithaal
Binnelanders kan sopnat Nuwejaar verwag
Warm week in Wes-Kaap verwag